Στην δεκαπενταετή ζωή της εκπομπής «Οι Αντίθετοι» κάθε φορά που η επικαιρότητα αναδείκνυε θέματα που αφορούν την κοινότητα των ομοφυλοφίλων ΠΑΝΤΑ ο Δήμος Βερύκιος έπαιρνε σαφέστατη θέση υπέρ των δικαιωμάτων των ομοφυλοφίλων.

Παρακάτω παρατίθενται αποσπάσματα από τις πιο χαρακτηριστικές εκπομπές.

Τα παρακάτω απομαγνητοφωνημένα κείμενα και τα ηχητικά αποσπάσματα κατατέθηκαν στο ΕΣΡ την ΕΣΗΕΑ και τη δικαιοσύνη. Τόσο από τις αποφάσεις του ΕΣΡ όσο και της ΕΣΗΕΑ προκύπτει ότι ελήφθησαν σοβαρά υπόψη.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**29 ΜΑΙΟΥ 2008**

* **Συνέντευξη με τον Γιώργο Καρατζαφέρη, Πρόεδρος ΛΑΟΣ**

***Κατά την συνέντευξη με τον Γιώργο Καρατζαφέρη στις 29/05/2008 με θέμα το γάμο των ομοφυλοφίλων ο Δήμος Βερύκιος σχολιάζει ως «πολύ δεξιές» τις απόψεις του προέδρου του ΛΑΟΣ.***

**ΣΤΑΥΡΟΠΟΥΛΟΣ**: Είστε υπέρ ή κατά του γάμου των ομοφυλόφιλων ζευγαριών στην Ελλάδα;

**ΚΑΡΑΤΖΑΦΕΡΗΣ**: Και έχουν δικαίωμα της συνύπαρξης, κανείς δεν τους κυνηγάει, κανείς δεν τους βάζει σε κανένα στόχαστρο αλλά όχι γάμος επιτέλους λοιπόν.

**ΒΕΡΥΚΙΟΣ**: Τελικά ο δεξιός ..

**ΚΑΡΑΤΖΑΦΕΡΗΣ**: Τι θα υιοθετήσεις δεξιός ή αδέξιος δεν ξέρω. Θα υιοθετήσει παιδία ωραία. Πως θα μεγαλώσει αυτό το παιδί εξήγησε μου. Θα πάει στο σχολείο αύριο. Θα ‘ρθει η μαμά σου αύριο που θέλουμε μάθημα; Θα πάει ποιος;

**ΒΕΡΥΚΙΟΣ**: Ο μπαμπάς

**ΚΑΡΑΤΖΑΦΕΡΗΣ**: Ε λοιπόν μην κοροϊδευόμαστε..

**ΣΤΑΥΡΟΠΟΥΛΟΣ**: Άρα ο Γιώργος Καρατζαφέρης 100% αντίθετος σε όποια….

**ΚΑΡΑΤΖΑΦΕΡΗΣ**: …στον γάμο, τελείωσε. Η συνύπαρξη είναι δικιά τους επιλογή

**ΒΕΡΥΚΙΟΣ**: Εδώ και ο Σαρκοζί έχει βάλει νερό στο κρασί του. Πολύ δεξιά η άποψη σου αλλά θα τα πούμε στη συνέχεια

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**2 ΙΟΥΝΙΟΥ 2008**

* Συνέντευξη του Τάσου Αλιφέρη, Δημάρχου Τήλου στις 2 Ιουνίου 2008 για παρέμβαση Σανιδά ώστε να μην γίνουν οι γάμοι των gay.

***Ο Δήμος Βερύκιος παίρνει θέση υπέρ της άποψης του Δημάρχου. Ο Δήμαρχος εξάρει την γενικότερη θέση του Δήμου Βερύκιου και δηλώνει ότι “αν δεν ήταν ο Δήμος δεν θα έβγαινα στο ραδιόφωνο”.***

**ΣΤΑΥΡΟΠΟΥΛΟΣ**: Πάμε στην Τήλο, καλημέρα στον δήμαρχο της Τήλου τον κ. Τάσο Αλιφέρη. Καλημέρα κύριε δήμαρχε, τι κάνετε;

**ΒΕΡΥΚΙΟΣ**: Δήμαρχε καλημέρα, χαίρομαι που σε ακούω γιατί τόσα χρόνια εξακολουθείς και τους ταράζεις τα νερά. Τους έλεγα στον Αυτιά προχτές ότι είσαι ο πρωτοπόρος δήμαρχος που έκανες την τηλεϊατρική, θυμάσαι στο τέλος του περασμένου αιώνα.

**ΣΤΑΥΡΟΠΟΥΛΟΣ**: Να μιλήσει ο δήμαρχος; Είναι σαν να λες τώρα ότι ο δήμαρχος καλά κάνει και θα παντρέψει τους γκέι. Ρωτάς αυτούς οι οποίοι διαφωνούν; Γιατί παίρνεις θέση;

**ΑΛΙΦΕΡΗΣ**: Είναι τόσο καλά πληροφορημένος ο Δήμος που μπορεί να μιλήσει αντί εμού και όπως το ‘κανε πολύ καλά στην εκπομπή που αναφέρετε.

**ΣΤΑΥΡΟΠΟΥΛΟΣ**: Πάμε τώρα σε αυτό που έχει αρχίσει και συζητείται πάρα πολύ, θα γίνει ο πρώτος γάμος γκέι στην Τήλο ή όχι;

**ΑΛΙΦΕΡΗΣ**: Κοιτάξτε αυτή η ιστορία των συζητήσεων πια έχει καταντήσει βαρετή, κάτι πρέπει να κάνουμε. Και βλέπετε δεν υπάρχουν διαχωριστικές γραμμές γιατί δεν κάνουμε τίποτα για τα κοινωνικά προβλήματα που υπάρχουν και στο τέλος είμαστε όλοι ίδιοι, γιατί απλώς είμαστε άχρηστοι. Εδώ είναι ένα θέμα ανθρώπινων δικαιωμάτων, δεν μπορώ να καταλάβω πως υπάρχουν απέναντι άνθρωποι. Όταν δυο νέοι θέλουν να συνάψουν μια σχέση πρώτου βαθμού που δεν περιορίζει την ελευθερία κανενός άλλου. Όταν έχουμε σαν χώρα υπογράψει τη συνθήκη της ευρωπαϊκής επιτροπής όπου ρητά αναφέρεται ότι δεν μπορεί να γίνει καμία διάκριση για τον σεξουαλικό προσανατολισμό όπως το λέει. Όταν ο σχετικός νόμος, ο σοφός αυτός νόμος δεν μπαίνει στον κόπο ούτε μια στιγμή να χωρίσει τους ανθρώπους σε κατηγορίες, μιλάει για άτομα, μιλάει για άνθρωπο, τότε πως μπορεί ενας δήμαρχος να αρνηθεί την εφαρμογή αυτών των πανανθρώπινων αξιών; Αναλογιζόμενος οποιοδήποτε κόστος

**ΒΕΡΥΚΙΟΣ**: Εγώ έχω μια απορία, αυτά όλα τα οποία τώρα μας επισημαίνετε …

**ΣΤΑΥΡΟΠΟΥΛΟΣ**: Μια λέξη να πω μισό λεπτό, το θεωρώ υποχρέωση μου. Όσα είπες δήμαρχε με βρίσκουν απόλυτα σύμφωνο, ως εδώ που μίλησες αυτά που είπες μέσα από την καρδιά σου με βρίσκουν απόλυτα σύμφωνο. Δεν με νοιάζει τι λέει ο νόμος, μίλησε ο δήμαρχος απ την καρδιά του. Τον Σταυρόπουλο τον βρίσκουν σύγχρονο. Η τοποθέτηση σου. Ήθελα να το πω ρε Δήμο.

**ΒΕΡΥΚΙΟΣ**: Ο δήμαρχος όμως στηρίζεται και στο γράμμα του νόμου. Και εγώ απορώ, το γράμμα του νόμου που επικαλείται ο δήμαρχος δεν το γνώριζε ο κ. Σανιδάς;

**ΑΛΙΦΕΡΗΣ**: Κοιτάξτε, εγώ έχω απευθύνει μια επιστολή εδώ και ένα χρόνο στον κ. Σανιδά για κάποιο θέμα της Τήλου που ουσιαστικά προχώρησε σε μια απαλλοτρίωση για να κάνει ενα έργο και έχουν περάσει 2-3 χρόνια και δεν έχει βγει απόφαση, δεν έχω πάρει καμία απάντηση, εγώ θα απαντήσω πιο γρήγορα στον κ. Σανιδά, γιατί πραγματικά δεν θέλω και νομίζω πια έχει πάρει πολύ σοβαρές διαστάσεις το θέμα γιατί είναι ζήτημα κύρους της χώρας μας. Τι θα λέγαμε αν ακούγαμε ότι σε μια άλλη χώρα κάποιος διώκεται γιατί θέλει να υπερασπίσει τα ανθρώπινα δικαιώματα. Συνειρμικά δεν θα είχαμε το συλλογισμό τι πολίτευμα υπάρχει εκεί πέρα; Αυτή τη στιγμή με αυτή την παρέμβαση μια τέτοια σοβαρότητα στο θέμα που αφορά ολόκληρη τη χώρα ..

**ΒΕΡΥΚΙΟΣ**: Βέβαια, γιατί αν διαβάσεις σήμερα αν έρθουν οι εφημερίδες κάτω στο νησί και δεις το φαινόμενο της Τήλου δεν είναι μοναδικό. Πλέον η αντίδραση που προκάλεσε η παρέμβαση Σανιδά είναι μεγάλη. Ήδη στην ‘’Εποχή’’ την εφημερίδα έχουν δημοσιευτεί άλλοι τρεις γάμοι.

**ΑΛΙΦΕΡΗΣ**: Εγώ δέχομαι και σέβομαι οποιαδήποτε άποψη ακόμα και την αντίθετη, άλλωστε αυτό είναι και η ουσία της δημοκρατίας. Όμως σε μια τέτοια διαδικασία αν δεν γινόταν αυτός ο χαμός με αυτή την παρέμβαση, είναι μια διοικητική πράξη θα ερχόντουσαν οι άνθρωποι στο δημαρχείο θα γινόταν αυτή η πράξη και αυτοί που είχαν αντίθεση θα μπορούσαν να την υποβάλλουν και να τελειώσει εκεί το θέμα.

**ΣΤΑΥΡΟΠΟΥΛΟΣ**: Κύριε δήμαρχε μου επιτρέπετε ένα λεπτό. Θέλω να έχουμε μια πολύ σωστή και πολύ συγκεκριμένη στάση σε μια υπόθεση που διχάζει. Πρώτον, ο νόμος, επειδή δεν τον ξέρω και πολύς κόσμος δεν τον ξέρει, επιτρέπει να γίνει ο πολιτικός γάμος μεταξύ δυο ανθρώπων του ιδίου φύλου στην Ελλάδα;

**ΑΛΙΦΕΡΗΣ**: Σας επανέλαβα ότι επιτρέπει από τη στιγμή όταν χειρίζεται αυτά τα θέματα μιλάει για άτομα ή για ανθρώπους, δεν μιλάει για φύλλο. Γιατί τους θεωρεί ίσους, γιατί ήδη είχε υπογράψει τη συνθήκη την ευρωπαϊκή γιατί ήταν ο μεγάλος Ανδρέας Παπανδρέου και δεν μπορούσε να κάνει διακρίσεις στους ανθρώπους. Και λέει όταν δυο άνθρωποι θέλουν να συνάψουν μια τέτοια σχέση φέρουν ένα πιστοποιητικό, μια ληξιαρχική πράξη, μια υπεύθυνη δήλωση ότι δεν έχουν άλλη τέτοια σχέση και πάνε και παντρεύονται, το ανακοινώνουν και πάνε και παντρεύονται.

**ΣΤΑΥΡΟΠΟΥΛΟΣ**: Ξεκάθαρο, μου απαντήσατε. Ο κ. Σανιδάς έχει στείλει έγγραφο απ’ ότι διαβάζω στον αρμόδιο εισαγγελέα της Ρόδου στα Δωδεκάνησα που υπάγεστε και λέει ‘’πάρε μέτρα’’. Τι θα γίνει από εδώ και μπρος; Που στηρίζεται ο εισαγγελέας του Αρείου Πάγου, απλά κύριε δήμαρχε για να καταλάβει ο κόσμος γιατί το θέμα είναι μεγάλο.

**ΑΛΙΦΕΡΗΣ**: Είναι πάρα πολύ μεγάλο, είναι και θέματα δικαιοσύνης και δεν θα ήθελα επειδή δεν είμαι νομικός να μπαίνω σε ξένα χωράφια. Διερωτώμαι, ο εισαγγελέας τι θα κάνει, την επιμέτρηση μόνο της ποινής, αν ασχοληθεί του το έχει δώσει. Ήδη με την πρόθεση που είπαν κάποιοι ότι προτίθεμαι εγώ να κάνω αυτή την τελετή, έχει κρίνει το αδίκημα πριν κριθεί η πράξη η ίδια, η οποία απ ότι ξέρετε αμφισβητείται. Η πράξη η ίδια δεν έχει κριθεί ακόμα, κρίνεται αυτός που την έκανε, που θα την κάνει μάλλον και από εκεί και πέρα η δικαιοσύνη που την καλεί να εμπλακεί έχει κάτι καθορισμένο, μόνο την επιμέτρηση της ποινής έχει να κάνει.

**ΒΕΡΥΚΙΟΣ**: Ε τι θα γίνει τώρα δήμαρχε;

**ΣΤΑΥΡΟΠΟΥΛΟΣ**: Αυτή είναι η ερώτηση τώρα, θα τον κάνετε τον γάμο τώρα μετά την τροπή που πήρε, μετά την παρέμβαση Σανιδά, μετά τη δημοσιότητα;

**ΑΛΙΦΕΡΗΣ**: Τουλάχιστον ο Δήμος που με ξέρει θα καταλάβει αυτό που θα πω. Δεν έγινε αυτό το πράγμα ούτε για διαφήμιση ούτε για προβολή ούτε για τίποτα. Ούτε για τους συγκεκριμένους ανθρώπους που τους ξέρω μόνο γιατί έρχονται και μένουν στην Τήλο. Αλλά δεν τους ξέρω, δεν έχω προσωπική σχέση. Δεν έχω καν σχέση, καμία. Εμένα με ενδιαφέρει η υπόθεση, η υπόθεση εξυπηρέτησης όπως πήρε ιδίως μορφή τώρα τελευταία που είναι καθαρά σεβασμός των ανθρώπινων δικαιωμάτων. Άρα δεν μπορώ να κάνω κάτι αν δεν έχω εξασφαλίσει ότι υπηρετώ την υπόθεση. Τίποτα παραπάνω δεν μπορώ να σας πω. Γιατί πάντα υπηρέτησα αυτές τις αρχές, 25 χρόνια εδώ πέρα γιατρός, είμαστε άνθρωποι γνωστοί, ο κόσμος καταλαβαίνει ότι αυτό και μόνο είναι.

**ΣΤΑΥΡΟΠΟΥΛΟΣ**: Κύριε δήμαρχε, μια επεξήγηση σε μένα που δεν σας γνωρίζω και δεν σας κατάλαβα. Θα κάνετε την τελετή κάτω από ορισμένες προϋποθέσεις και αφού είστε σίγουρος…

**ΑΛΙΦΕΡΗΣ**: Αποκλειστικά και μόνο ότι προσφέρουν στην υπόθεση και δεν την βλάπτουν. Δεν είναι το θέμα όπως είπαν μερικοί να κάνουμε ένα σόου, να βγούμε στις τηλεοράσεις όπως είπε κάποιος και κανένας συνάδερφος σας δεν αντέδρασε. Είναι ενας τύπος που έχει γυρίσει 15 φορές τις τηλεοράσεις για αυτό το ζήτημα και είπε ότι ‘’αυτός ο δήμαρχος ο γελοίος το έκανε για να γυρίζει να μιλάει από τηλεόραση σε τηλεόραση’’. Εγώ δεν έχω βγει σε καμία και αυτός έχει βγει σε δεκαπέντε.

**ΣΤΑΥΡΟΠΟΥΛΟΣ**: Είναι αλήθεια αυτό που λέτε.

**ΒΕΡΥΚΙΟΣ**: Και ούτε έχεις βγει ..

**ΑΛΙΦΕΡΗΣ**: Αν δεν ήταν ο Δήμος σήμερα πάλι δεν θα έβγαινα.

**ΒΕΡΥΚΙΟΣ**: Αυτό είπα και του Δημήτρη δήμαρχε, το ότι μιλάει σήμερα μαζί μας και δέχεται να μιλήσει ο Τάσος ο Αλιφέρης γι’ αυτό το θέμα είναι γιατί ο δήμαρχος ο Τάσος ο Αλιφέρης, το παιδί απ τον Πειραιά που πήγε κάτω ως γιατρός και έφτιαξε την Τήλο. Η Τήλος τι ήταν; Θυμάσαι ρε δήμαρχε που ερχόμαστε με το ελικόπτερο της ΑΣΔΕΝ, τι να πρωτοθυμηθώ..αρχές του ’90.

**ΣΤΑΥΡΟΠΟΥΛΟΣ**: Λοιπόν κύριε δήμαρχε, σας ευχαριστούμε πάρα πολύ που μιλήσατε μαζί μας. Το μήνυμα το πήραμε, ήσασταν σαφής, σαφέστατος.

**ΑΛΙΦΕΡΗΣ**: Να ‘στε καλά και να μπορούμε να περνάμε αυτά τα μηνύματα γιατί έχουμε ανάγκη τουλάχιστον να ζήσουμε σαν άνθρωποι με ισότητα και ισονομία.

**ΣΤΑΥΡΟΠΟΥΛΟΣ**: Σωστό. Συμφωνώ απόλυτα μαζί σας με τις αρχές που εκφράζετε, σας το λέω ευθέως, εγώ δεν παίρνω θέση εύκολα. Οι αρχές που εκφράζετε και ο τρόπος που χειρίζεστε το θέμα με βρίσκει απόλυτα σύμφωνο, σας το λέω ευθέως. Να ‘στε καλά κύριε δήμαρχε, καλημέρα στην Τήλο.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**3 ΙΟΥΝΙΟΥ 2008**

**«ΟΙ ΑΝΤΙΘΕΤΟΙ» Αφιερώνουν το μεγαλύτερο μέρος της εκπομπής στους γάμους των gay στην Τήλο**

***Ο Δήμος Βερύκιος την χαρακτηρίζει “ιστορική στιγμή”. Μιλάει για το “θαύμα” του δημάρχου και δίνει “μπράβο” στους νεόνυμφους. Κατά τη διάρκεια της εκπομπής συνομιλούν με την νεόνυμφη Βαγγελιώ Βλάμη και με τον δήμαρχο Τήλου.***

* **Συνέντευξη με την κ. Βαγγελιώ Βλάμη**

**ΣΤΑΥΡΟΠΟΥΛΟΣ**: Πριν από λίγη ώρα γράφτηκε ιστορία σε ένα μακρινό ελληνικό νησί, το όνομα αυτού Τήλος. Ξεκινάμε διαφορετικά χωρίς μουσική γιατί η πρώτη μας μουσική ανάσα θα είναι σημαδιακή και πολύ γνωστή. Κυρίες και κύριοι, οι πρώτοι γάμοι ομοφυλοφίλων στην Ελλάδα έγιναν πριν από λίγη ώρα στην Τήλο, να μας ζήσουν. Λοιπόν πάμε στην Τήλο, κυρίες και κύριοι, και θα πούμε μια καλημέρα στην κα. Βαγγελιώ Βλάμη που είναι μέλος του ενός από τα δυο ζευγάρια που ένωσαν τις ζωές τους σε μια ιστορική τελετή, γιατί περι ιστορικής τελετής πρόκειται για τα ελληνικά δεδομένα, στην Τήλο. Καλημέρα κυρία Βλάμη

**ΒΕΡΥΚΙΟΣ:** Και να ‘στε καλά

**ΒΛΑΜΗ**: Καλή σας μέρα, να είστε καλά, σας στέλνω τα καλύτερα από την Τήλο. Ο κ. Αλιφέρης, δήμαρχος της Τήλου με το ΠΑΣΟΚ είχε το κουράγιο να κάνει ένα βήμα προς την ισότητα ακόμα.

**ΒΕΡΥΚΙΟΣ**: Ιστορική στιγμή

**ΒΛΑΜΗ**: Παντρεύτηκε ένα ζευγάρι γυναικών και ένα ζευγάρι αντρών

**ΒΕΡΥΚΙΟΣ**: Στο ζευγάρι γυναικών είστε εσείς η μια από τις δυο

**ΒΛΑΜΗ**: Η μια εκ των δυο βεβαίως είμαι εγώ

**ΣΤΑΥΡΟΠΟΥΛΟΣ**: Ακολουθούν και άλλοι γάμοι; Γνωρίζετε γιατί είστε εκπρόσωπος της..

**ΒΛΑΜΗ**: Βεβαίως κ εμείς θα βγούμε και θα πούμε ότι πλέον ο δρόμος άνοιξε και όποια, όποιος θέλει έρχεται να ξεκινήσει διαδικασία πολιτικού γάμου

**ΒΕΡΥΚΙΟΣ**: Επειδή τον δήμαρχο τον κ. Αλιφέρη τον γνωρίζω προσωπικά εδώ και πολλά χρόνια και είναι αντισταρ, δεν έχει καμία σχέση ούτε με τα ΜΜΕ, είναι ένας περίεργος άνθρωπος ,είχατε κάποιο τηλεοπτικό μέσο;

**ΒΛΑΜΗ**: Καθόλου περίεργος, είναι ένας πάρα πολύ ευγενής άνθρωπος, έχει κάνει τεράστια δουλειά για το νησί του και χαιρόμαστε που τον γνωρίσαμε

**ΒΕΡΥΚΙΟΣ**: Λέω ‘’περίεργος’’ με την καλή την έννοια, κυρία Βλάμη

**ΣΤΑΥΡΟΠΟΥΛΟΣ**: Κυρία Βλάμη, ο Δήμος άλλο ρώτησε, αν αυτές οι δυο πρώτες ιστορικές τελετές, έχουν καταγραφεί σε μια κινηματογραφική..

**ΒΛΑΜΗ**: Βεβαίως έχουν καταγραφεί με χαρτιά, με υπογραφές, με μάρτυρες και από το νησί είναι όλα μια χαρά.

**ΣΤΑΥΡΟΠΟΥΛΟΣ**: Μάλιστα, σας ευχόμαστε καλημέρα, να είστε πάντα καλά

**ΒΕΡΥΚΙΟΣ**: Γλέντι θα κάνετε στην Τήλο;

**ΒΛΑΜΗ**: Κάναμε ήδη, έχουμε ξενυχτήσει από τη μεγάλη μας χαρά, πήγαμε, έγινε και θα συνεχίσουμε να γλεντάμε.

**ΒΕΡΥΚΙΟΣ**: Μπράβο, να είστε καλά

**ΒΛΑΜΗ**: Καλή σας μέρα και εσείς να είστε καλά, σας ευχαριστώ

***Αναφορά στην εντολή Σανιδά στον εισαγγελέα Δωδεκανήσου***

**ΣΤΑΥΡΟΠΟΥΛΟΣ**: Το μεγάλο ταξίδι άρχισε στην Τήλο, δυο ζευγάρια, δυο άντρες και δυο γυναίκες παντρεύτηκαν, ’’βγάλαμε’’ τη νύφη την κυρία Βαγγελιώ Βλάμη, η τελετή έγινε ξημερώματα, ήταν πάρα πολλοί καλεσμένοι, ο δήμαρχος της Τήλου ο κ. Αλιφέρης αψηφώντας τον εισαγγελέα Αρείου Πάγου, τον κ. Σανιδά, ο οποίος έδωσε εντολή στον εισαγγελέα Δωδεκανήσου να επέμβει να γίνει κάτι τέτοιο, τέλεσε την τελετή και τώρα με πολύ ενδιαφέρον εντός της ημέρας περιμένουμε τις αντιδράσεις από όπου και αν έρχονται, απ την εκκλησία, την κοινωνία, την αστυνομία ή τη δικαιοσύνη.

**ΒΕΡΥΚΙΟΣ**: Αυτό έπρεπε να το καταλάβεις από χτες την ώρα που ο Τάσος ο Αλιφέρης βγήκε σε τούτο εδώ το μικρόφωνο που σπάνια βγαίνει και είπε ‘’εγώ θα του απαντήσω του Σανιδά πολύ γρήγορα, γρηγορότερα από ότι εκείνος απαντά στα δικά μας αιτήματα για παρέμβαση του σε μεγάλα έργα ζωτικής σημασίας για το νησί που καθυστερούν να εκτελεστούν’’.

**ΣΤΑΥΡΟΠΟΥΛΟΣ**: Ότι κι αν έγινε ή ότι κι αν γίνει από δω και πέρα είναι δευτερευούσης σημασίας, η ιστορία έγραψε. Οι δυο πρώτοι γάμοι έγιναν στην Τήλο.

***Αναφορά στο δημαρχείο Τήλου.***

**ΣΤΑΥΡΟΠΟΥΛΟΣ**: Eros Ramazotti, έρως ανίκατε μάχαν, ως εν μαλακές παρειές νεανίδος ελλοχεύεις. Αλλάξαμε και το πρόγραμμα, το δώρο, γαμήλιο ταξίδι θα σας δώσουμε, η Blue Star και εμείς σας δίνουμε γαμήλιο ταξίδι σε λίγο. Όλα αλλάζουν, με αφορμή την είδηση του γάμου των ομοφυλοφίλων

**ΒΕΡΥΚΙΟΣ**: Εν τω μεταξύ το δημαρχείο της Τήλου είναι σε ένα γραφικό σοκάκι στη χώρα που είναι μακριά από τη θάλασσα, με κάτι πλατύσκαλα απ ’έξω γραφικά

**ΣΤΑΥΡΟΠΟΥΛΟΣ**: Μην παίρνεις θέση και μην χρωματίζεις την είδηση. Μείνε στην είδηση και τέλος. Σήμερα, προς το παρόν, δεν παίρνει θέση ο δημοσιογράφος. Φωτίζεις το γεγονός και τέρμα

* **Συνέντευξη με τον κ. Τάσο Αλιφέρη, Δήμαρχος Τήλου**

**ΣΤΑΥΡΟΠΟΥΛΟΣ**: Καλημέρα στο δήμαρχο της Τήλου, τον κ. Τάσο Αλιφέρη, ο οποίος μετά την πράξη του να τελέσει τους γάμους των ομοφυλοφίλων στο πανέμορφο νησί του, είναι σήμερα το πρόσωπο της επικαιρότητας. Καλημέρα κύριε δήμαρχε

**ΒΕΡΥΚΙΟΣ**: Γεια σου Τάσο

**ΑΛΙΦΕΡΗΣ**: Καλή σας μέρα

**ΒΕΡΥΚΙΟΣ**: Τάσο το ‘κανες το θαύμα

**ΑΛΙΦΕΡΗΣ**: Χαίρομαι γιατί το πρόσωπο της ημέρας είναι τα ανθρώπινα δικαιώματα.

**ΣΤΑΥΡΟΠΟΥΛΟΣ**: Ως εδώ συμφωνούμε

**ΑΛΙΦΕΡΗΣ**: Να μπορούμε να φορέσουμε το ανθρώπινο πρόσωπο μας και να πούμε ότι ορισμένοι άνθρωποι που έχουν κάποια δικαιώματα, μπορούν να τα χαίρονται.

**ΣΤΑΥΡΟΠΟΥΛΟΣ**: Ένα πολιτικό, κοινωνικό, θρησκευτικό και δικαστικό κατεστημένο το οποίο θα σας καταδιώξει .Είστε έτοιμος για όλη αυτή την καταδίωξη;

**ΒΕΡΥΚΙΟΣ**: ..Για θυσίες;

**ΑΛΙΦΕΡΗΣ**: Βεβαίως κύριε Σταυρόπουλε αλλά το ζήτημα είναι τόσο μεγάλο που πραγματικά δεν μπορούμε να βάζουμε στη ζυγαριά όλα αυτά τα ζητήματα όσο και σπουδαία αν είναι και με αφορούν προσωπικά ή κάποιους άλλους που είναι γύρω μου.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**4 ΙΟΥΝΙΟΥ 2008**

***Την μεθεπόμενη ημέρα των γάμων στην Τήλο, στον απόηχο του θορύβου που προκλήθηκε ο Δήμος Βερύκιος σχολιάζει ότι “η κοινωνία ωρίμασε” και δεν μπορεί να “στηρίζετε σε αγκυλώσεις”***

**ΣΤΑΥΡΟΠΟΥΛΟΣ**: Η ελληνική κοινωνία δεν είναι έτοιμη να δεχτεί αυτή την εξέλιξη, όχι πως είναι σωστό, και οι φίλοι ομοφυλόφιλοι που μας ακούν συμφωνούν μαζί μου ότι έγινε το πρώτο βήμα, ότι αυτό που έγινε στην Τήλο άνοιξε τη συζήτηση που θα φέρει την εξέλιξη αργότερα το δέχομαι. Αλλά η ελληνική κοινωνία, η μάνα σου στην Ελευσίνα δεν είναι έτοιμη.

**ΒΕΡΥΚΙΟΣ**: Μα η κοινωνία θα πάει με τα μυαλά της μάνας μου; Θα πορευτεί η κοινωνία και το μέλλον αυτού του τόπου θα στηρίζεται σε αγκυλώσεις; Ο χρόνος πέρασε, ωρίμασε.

**ΣΤΑΥΡΟΠΟΥΛΟΣ**: Αν νομίζεις ότι ωρίμασε, ωρίμασε.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**26 ΙΟΥΝΙΟΥ 2008**

***Είκοσι τρείς ημέρες μετά τους γάμους των gay στην Τήλο «Οι Αντίθετοι» κονταροχτυπιούνται για το εάν ένας δημοσιογράφος έπρεπε να πάρει θέση υπέρ ή κατά των γάμων ομοφυλοφίλων. Ο Δήμος Βερύκιος τάσσεται ΥΠΕΡ.***

**ΣΤΑΥΡΟΠΟΥΛΟΣ**: Δήμο και Δημήτρη έχετε και εσείς ευθύνη για τη στάση που παίρνετε στο θέμα που προέκυψε με την ενέργεια του δημάρχου Τήλου. Φίλε μου καλέ δεν θα διάβαζα το μήνυμα σου αλλά έχεις απόλυτο δίκιο και κάποια στιγμή θέλω να μιλήσω για τα όσα συμβαίνουν με αφορμή την Τήλο. Έχεις δίκιο όμως, έχουμε κι εμείς ευθύνη σε κάποια πράγματα..

**ΒΕΡΥΚΙΟΣ**: Ευθύνη σε τι;

**ΣΤΑΥΡΟΠΟΥΛΟΣ**: Ευθύνη στη διαμόρφωση της κοινής γνώμης.

**ΒΕΡΥΚΙΟΣ**: Πρέπει δηλαδή την κοινή γνώμη να τη διαμορφώνουμε..

**ΣΤΑΥΡΟΠΟΥΛΟΣ**: Όχι ο δημοσιογράφος δεν επηρεάζει, ο δημοσιογράφος μεταφέρει..

**ΒΕΡΥΚΙΟΣ**: Δεν θα δώσω τον λόγο στο δήμαρχο της Τήλου;

**ΣΤΑΥΡΟΠΟΥΛΟΣ**: Το κάναμε, εξ υποχρεώσεως το κάναμε..

**ΒΕΡΥΚΙΟΣ**: Τι άλλο; Κάναμε τίποτα άλλο περισσότερο;

**ΣΤΑΥΡΟΠΟΥΛΟΣ**: Ο τρόπος που παρουσιάζεις το θέμα, το όποιο θέμα, δεν μιλάω για το συγκεκριμένο

**ΒΕΡΥΚΙΟΣ**: Δηλαδή; Δεν σε κατάλαβα..

**ΣΤΑΥΡΟΠΟΥΛΟΣ**: Ο ρεπόρτερ είναι κομιστής ειδήσεων, αυτή είναι η αμιγής δημοσιογραφία

**ΒΕΡΥΚΙΟΣ**: Όχι, άκου να δεις..

**ΣΤΑΥΡΟΠΟΥΛΟΣ**: Αν πεις ‘’μπράβο στο δήμαρχο της Τήλου’’ είναι σαν να παίρνεις θέση υπερ του. Αν πεις ‘’άθλιος ο δήμαρχος της Τήλου’’ είναι σαν να λες είναι λάθος

**ΒΕΡΥΚΙΟΣ**: Μπορείς να μου δώσεις δυο δεύτερα;

**ΣΤΑΥΡΟΠΟΥΛΟΣ**: Παρακαλώ

**ΒΕΡΥΚΙΟΣ**: Σε μισή ώρα, στη Διονυσίου Αρεοπαγίτου στην εκκλησία αποχαιρετάμε τον Νίκο Καραντίνο, έναν δάσκαλο της δημοσιογραφίας και σου το λέω αυτό γιατί εγώ έχω τελειώσει μια άλλη σχολή δημοσιογραφίας, του ριζοσπάστη

**ΣΤΑΥΡΟΠΟΥΛΟΣ**: Ο εκλιπών και διαπρεπής δημοσιογράφος, δάσκαλος όλων ημών θα διαφωνούσε κάπου μαζί σου, ας είναι ελαφρύ το χώμα που τον σκεπάζει, πράγματι υπήρξε ενας αδέκαστος δημοσιογράφος, ενας θαυμάσιος άνθρωπος.

**ΒΕΡΥΚΙΟΣ**: Ο οποίος θα σου έλεγε ο μπάρμπα- Νίκος ότι ‘’αλίμονο στο δημοσιογράφο που δεν έχει άποψη’’

**ΣΤΑΥΡΟΠΟΥΛΟΣ**: Δεν είναι έτσι, διαφωνώ

**ΒΕΡΥΚΙΟΣ**: Και εσύ Δημητράκη αν γίνεσαι αγαπητός και από τους ιδεολογικούς σου αντίπαλους γίνεσαι γιατί έχεις άποψη. Γιατί όταν εμένα σηκώνουν το τηλέφωνο κ είναι στην άλλη άκρη της τηλεφωνικής γραμμής ο Χαρίλαος Φλωράκης και παίρνει το μέρος σου, όταν σηκώνω το τηλέφωνο και είναι ο Κώστας ο Λαλιώτης και παίρνει το μέρος σου σε ανύποπτο χρόνο, όταν δικοί σου ιδεολογικοί αντίπαλοι παίρνουν άποψη και θέση στην άποψη που εσύ διατυπώνεις ….

**ΣΤΑΥΡΟΠΟΥΛΟΣ**: Καμία αντίρρηση

**ΒΕΡΥΚΙΟΣ**: ….αυτό είναι υγεία, αυτό είναι η δημοκρατία. Αλίμονο σε εκείνον που δεν έχει άποψη

**ΣΤΑΥΡΟΠΟΥΛΟΣ**: Θα πείσουμε λοιπόν εμείς την κοινωνία..

**ΒΕΡΥΚΙΟΣ**: Όχι δεν θα την πείσουμε, εμείς θα φωτίσουμε στο γεγονός ..

**ΣΤΑΥΡΟΠΟΥΛΟΣ**: Ανεπηρέαστα. Αν πεις ‘’μπράβο δήμαρχε Τήλου’’ είναι σαν να παίρνεις το μέρος του. Εάν πεις ‘’λάθος κάνεις δήμαρχε’’… Πρέπει να φωτίσεις τα γεγονότα, τίποτα άλλο.

**ΒΕΡΥΚΙΟΣ**: Όταν γνωρίζω από πρώτο χέρι τον αγώνα τον εικοσαετή και πλέον αγώνα του Τάσου του Αλιφέρη του γιατρού από τη Βοιών Λακωνίας που ήρθε στον Πειραιά..

**ΣΤΑΥΡΟΠΟΥΛΟΣ**: Μα δεν μιλάμε γι αυτό ρε Δήμο..

**ΒΕΡΥΚΙΟΣ**: Περίμενε..

**ΣΤΑΥΡΟΠΟΥΛΟΣ**: Ο άνθρωπος έχει δώσει έναν αγώνα και καλά κάνει και μπράβο του και στηρίζουμε τον αγώνα του για την Τήλο ενώ δεν είναι απ την Τήλο, που έφυγε και πήγε στην περιφέρεια και μπράβο του. Μιλάμε για τη συγκεκριμένη πράξη, πρέπει να φωτιστεί δημοσιογραφικά, ανεπηρέαστα.

**ΒΕΡΥΚΙΟΣ**: Μα όταν σε όλον τον κόσμο γίνονται γάμοι ομοφυλοφίλων, εγώ εδώ θα μείνω με το πιο συντηρητικό κομμάτι της ελληνικής κοινωνίας και να σκουριάζω μαζί του;

**ΣΤΑΥΡΟΠΟΥΛΟΣ**: Εντάξει Δήμο μου οκ συμφωνώ μαζί σου. Δε θα διαφωνώ μαζί σου. Δε θα διαφωνήσω ξανά ποτέ μαζί σου. Δεν με καταλαβαίνεις τι εννοώ, δεν θα με καταλάβεις ποτέ. Δεν παίρνεις θέση, ο ρεπόρτερ φωτίζει τα γεγονότα. Είσαι ρεπόρτερ αυτή τη στιγμή, κομίζεις ειδήσεις.

**ΒΕΡΥΚΙΟΣ**: Και εσύ τώρα που λες ότι δεν παίρνεις θέση, παίρνεις θέση.

**ΣΤΑΥΡΟΠΟΥΛΟΣ**: ‘’Τι απαντάτε κύριε δήμαρχε στον εισαγγελέα;‘’ Μάλιστα σας ευχαριστώ, χαίρεται, τελείωσε. Είσαι ειδικός, είσαι ψυχολόγος, είσαι ψυχίατρος, είσαι άνθρωπος ο οποίος κάνει μια ειδική εκπομπή;

**ΒΕΡΥΚΙΟΣ**: Ούτε η ΥΕΝΕΔ δεν έκανε τέτοιου είδους δημοσιογραφία

**ΣΤΑΥΡΟΠΟΥΛΟΣ**: Μην κατηγορείς πράγματα τα οποία δεν υπηρέτησες. Δεν θα τσακωθώ μαζί σου άλλο, όποιος έχει αντίθετη άποψη δεν θα του πετάς λάσπη ..

**ΒΕΡΥΚΙΟΣ**: Δεν σου πετάω λάσπη

**ΣΤΑΥΡΟΠΟΥΛΟΣ**: ..Είναι μια τακτική άθλια αυτό που κάνεις. Όποιος έχει μια αντίθετη άποψη μαζί σου του πετάς λάσπη. ‘’Ούτε η ΥΕΝΕΔ δεν το έκανε αυτό’’ είναι λάσπη ρε Δήμο

**ΒΕΡΥΚΙΟΣ**: Ακριβώς. Γιατί είναι λάσπη. Ούτε η ΥΕΝΕΔ δεν θα το έκανε και το πιστεύω.

**ΣΤΑΥΡΟΠΟΥΛΟΣ**: Είναι λάσπη..

**ΒΕΡΥΚΙΟΣ**: Γιατί είναι λάσπη;

**ΣΤΑΥΡΟΠΟΥΛΟΣ**: Αυτό που κάνεις είναι λάσπη. Όποιος διαφωνεί μαζί σου του πετάς λάσπη κ είναι λάθος

**ΒΕΡΥΚΙΟΣ**: Τι λες ρε φίλε είσαι με τα καλά σου;

**ΣΤΑΥΡΟΠΟΥΛΟΣ**: Βέβαια. Είναι λάθος να παίρνεις το μέρος του Αλιφέρη που πάντρεψε ομοφυλόφιλους. Ή και είναι λάθος δικό μου να παίρνω το άλλο το μέρος του Αλιφέρη. Είναι λάθος.

**ΒΕΡΥΚΙΟΣ**: Εγώ παίρνω το μέρος το μέρος του δήμαρχου εκείνου ο οποίος αγωνίζεται να κρατήσει το νησί του και ..

**ΣΤΑΥΡΟΠΟΥΛΟΣ**: Δεν το καταλαβαίνω

**ΒΕΡΥΚΙΟΣ**: Με συγχωρείς, εγώ βλέπω ότι είναι μια συντηρητική ενέργεια του εισαγγελέα και έχω το θάρρος της γνώμης μου και λέω δημοσίως..

**ΣΤΑΥΡΟΠΟΥΛΟΣ**: Ποιος είσαι εσύ μωρέ που έχεις το θάρρος της γνώμης σου;

**ΒΕΡΥΚΙΟΣ**: Ο απλός πολίτης

**ΣΤΑΥΡΟΠΟΥΛΟΣ**: Όχι, επιτελείς λειτούργημα

**ΒΕΡΥΚΙΟΣ**: Τι λες μωρέ; Τι λες ρε Σταυρόπουλε; Μπούρδες λες

**ΣΤΑΥΡΟΠΟΥΛΟΣ**: Μπούρδες λέω, άσ’ το ρε Δήμο, δεν θα το καταλάβεις, έφτασες 50 χρονών τώρα θα το καταλάβεις;

**ΒΕΡΥΚΙΟΣ**: Άλλη σχολή, άλλη ιδεολογία

**ΣΤΑΥΡΟΠΟΥΛΟΣ**: Βεβαίως άλλη σχολή. Εγώ δεν θα σου πετάξω λάσπη επειδή διαφωνείς μαζί μου

**ΒΕΡΥΚΙΟΣ**: Εγώ σου πετά λάσπη; Αυτό λες όταν λες ‘’ούτε στην ΥΕΝΕΔ’’. Δηλαδή η ΥΕΝΕΔ ήταν ένα στρατιωτικό οπισθοδρομικό καθεστώς και όποιος έχει αντίθετη άποψη με τον Βερύκιο τον προχωρημένο είναι οπισθοδρομικός.

**ΒΕΡΥΚΙΟΣ**: Αυτό καταλάβατε εσείς;

**ΣΤΑΥΡΟΠΟΥΛΟΣ**: Είναι λάθος να παίρνεις το μέρος του δημάρχου που πάντρεψε ομοφυλόφιλους, είναι λάθος να μην παίρνω το μέρος του δημάρχου που πάντρεψε ομοφυλόφιλους

**ΒΕΡΥΚΙΟΣ**: Μην φωνάζεις

**ΣΤΑΥΡΟΠΟΥΛΟΣ**: Είναι λάθος να έχουμε θέση σε ένα τόσο σοβαρό θέμα. Το σωστό είναι να φωτίσουμε απλώς το γεγονός ανεπηρέαστα. Αυτή είναι η παγκόσμια σωστή θέση της ελεύθερης και συνεπούς δημοσιογραφίας.

**ΒΕΡΥΚΙΟΣ**: Δεν υπάρχει ανεπηρέαστο.

**ΣΤΑΥΡΟΠΟΥΛΟΣ**: Για σένα, για μένα υπάρχει.

**ΒΕΡΥΚΙΟΣ**: Υπάρχει πού;

**ΣΤΑΥΡΟΠΟΥΛΟΣ**: Και σου είπα, είναι λάθος και μένω σε αυτό. Όποιος έχει αντίθετη γνώμη από σένα να του πετάς λάσπη και το κάνεις συχνά.

**ΒΕΡΥΚΙΟΣ**: Δεν κρύβομαι πίσω από το δάχτυλο μου.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**12 ΜΑΙΟΥ 2011**

***Στο θέμα περί υιοθεσίας παιδιών από ομοφυλόφιλα ζευγάρια.  
Ο Δήμος Βερύκιος τάσσεται υπέρ!***

**ΣΤΑΥΡΟΠΟΥΛΟΣ**: Λοιπόν αυτή τη στιγμή και μιλάω πάρα πολύ σοβαρά, ειδική νομοπαρασκευαστική επιτροπή στα υπουργεία Υγείας και Δικαιοσύνης επεξεργάζονται νόμο, τον οποίο δεν ξέρω πότε θα έχουν έτοιμο και πότε θα φέρουν για ψήφιση, σύμφωνα με τον οποίο θα επιτρέπεται να υιοθετούν παιδιά και ομοφυλόφιλα ζευγάρια. Elton John. Στην Ελλάδα έρχεται και αυτό.

**ΒΕΡΥΚΙΟΣ**: Ε γιατί να μην έρθει;

**ΣΤΑΥΡΟΠΟΥΛΟΣ**: Η Φανή με τη Γεωργία και ο Μπάμπης με τον Γιώργο θα μπορούν να…. Υπάρχουν πάρα πολλά παιδιά τα οποία χρήζουν υιοθεσίας, θα ζήσουν καλύτερα σε μια οικογένεια, σε ένα σπίτι παρά σε ένα ίδρυμα. Θέλει πάρα πολλή προσοχή, το λέω χωρίς να έχω καμία διάθεση να κάνω πλάκα, συνήθως σε αυτά τα πράγματα βάζουμε και λίγο πιπέρι, εδώ δεν βάζεις πιπέρι. Μακάρι να βρουν την χρυσή τομή και μακάρι να γίνει ότι γίνει. Έχω όμως την αίσθηση ότι ένα παιδί για να μεγαλώσει φυσιολογικά θέλει τη μαμά και το μπαμπά. Είναι μια αίσθηση την οποία καταθέτω με πολύ σεβασμό στην πρωινή παρέα. Νομίζω ότι την ίδια αίσθηση έχουμε όλοι.

**ΒΕΡΥΚΙΟΣ**:..Και με τις αμφιβολίες

**ΣΤΑΥΡΟΠΟΥΛΟΣ**: Νομίζω, νομίζω. Εγώ δεν το κάνω ούτε για πλάκα ούτε για τίποτα. Η αίσθηση μου είναι ότι ένα παιδί μεγαλώνει φυσιολογικά και στέρεα έχοντας τους δυο γονείς, έτσι όπως έχουμε μάθει, όπως μεγαλώσαμε όλοι. Το καταθέτω με πολύ σεβασμό.

**ΒΕΡΥΚΙΟΣ**: Πάντως εγώ που βλέπω το παιδί που μεγαλώνει μια επώνυμη λεσβία, μεγαλώνει μια χαρά.

**ΣΤΑΥΡΟΠΟΥΛΟΣ**: Εντάξει, ωραία

**ΒΕΡΥΚΙΟΣ**: Και είναι τυχερό γιατί αν δεν το είχε πάρει η συγκεκριμένη κυρία …

**ΣΤΑΥΡΟΠΟΥΛΟΣ**: Θα ήταν σε ένα ίδρυμα..

**ΒΕΡΥΚΙΟΣ**: …ποιος ξέρει που θα ήταν και ποια θα ήταν η τύχη του

**ΣΤΑΥΡΟΠΟΥΛΟΣ**: Λέμε τα ίδια πράγματα, προχωράμε.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**22 ΟΚΤΩΒΡΙΟΥ 2012**

***Για το “μαύρο” της ΕΡΤ στο φιλί των gay ο Δήμος Βερύκιος με το δικό του εκρηκτικό και μοναδικό τρόπο τάσσεται κατά της λογοκρισίας και κοντράρεται με τον Δημήτρη Σταυρόπουλο.***

**ΣΤΑΥΡΟΠΟΥΛΟΣ**: Προληπτικά η ΕΡΤ έκανε μια λογοκρισία, έκοψε το φιλί μεταξύ ενός ευγενή και ενός υπηρέτη στο σίριαλ ‘’Ο πύργος του Ντάουντον’’, έχει γίνει κόλαση. Με απόφαση του γενικού διευθυντή της τηλεόρασης κόπηκαν μερικά δευτερόλεπτα με το φιλί μεταξύ ενός δούκα και ενός υπηρέτη.

**ΒΕΡΥΚΙΟΣ:** Κοίταξε κάτι πρέπει να ‘κανε και ο Σπυρόπουλος, τόσα λεφτά θα έπαιρνε απ την ΕΡΤ

**ΣΤΑΥΡΟΠΟΥΛΟΣ**: Το σκεπτικό η προστασία του κοινού, ειδικά των παιδιών

**ΒΕΡΥΚΙΟΣ**: Έτσι, δεν τα ξέρουν τα παιδιά αυτά

**ΣΤΑΥΡΟΠΟΥΛΟΣ**: Σας θυμίζω..Είμαι υπερ Βερύκιε

**ΒΕΡΥΚΙΟΣ**: Τι; Του γλωσσόφιλου;

**ΣΤΑΥΡΟΠΟΥΛΟΣ**: Είμαι υπερ του κοψίματος..

**ΒΕΡΥΚΙΟΣ**: Τι είσαι;

**ΣΤΑΥΡΟΠΟΥΛΟΣ**: Όπως ήμουν υπερ στο κόψιμο της ίδιας σκηνής στην ελληνική σειρά του Παπακαλιάτη ‘’κλείσε τα μάτια’’ όπου ο Λούλης φιλάει τον Κάππα. Είμαι υπέρ, να βάλουμε μια κόκκινη γραμμή.

**ΒΕΡΥΚΙΟΣ**: Πόσο δίκιο έχουν αυτοί οι τροϊκανοί που λένε ότι ‘’είσαστε Βαλκάνια ή είσαστε βορειοαφρικανοί;’’

**ΣΤΑΥΡΟΠΟΥΛΟΣ**: Άσε τους τροϊκανούς και μην βάζεις σε κάθε μας κουβέντα την τρόικα.

**ΒΕΡΥΚΙΟΣ**: Έρχεται ο τροϊκανός ολλανδός που το γλωσσόφιλο των γκέι το έχει ..

**ΣΤΑΥΡΟΠΟΥΛΟΣ**: Δήμο, δεν θέλω να γίνω Ολλανδός

**ΒΕΡΥΚΙΟΣ**: Δεν θες να γίνεις Ολλανδός; Ε πήγαινε στην πλατεία Ταχρίρ κάτω να γίνεις μουσουλμάνος, να γίνεις αραβική άνοιξη.

**ΣΤΑΥΡΟΠΟΥΛΟΣ**: Θέλεις να σου πω κάτι; Επειδή ξέρεις ότι είμαι ένας άνθρωπος πάρα πολύ προχώ, δεν θέλω να ..

**ΒΕΡΥΚΙΟΣ**: Εσύ προχώ;

**ΣΤΑΥΡΟΠΟΥΛΟΣ**: Έχεις όρεξη να κάνουμε μια ωραία κουβέντα ή θα συνθηματολογείς

**ΒΕΥΡΚΙΟΣ**: Καθόλου δεν συνθηματολογώ

**ΣΤΑΥΡΟΠΟΥΛΟΣ**: Εσένα σ ενοχλεί ,είσαι υπερ ή κατά του κοψίματος ενός φιλιού γκρο πλαν στις 6 το απόγευμα στην τηλεόραση;

**ΒΕΡΥΚΙΟΣ**: Φυσικά και όχι στο κόψιμο. Έχεις δει ..

**ΣΤΑΥΡΟΠΟΥΛΟΣ**: Ευθέως είσαι κατά;

**ΒΕΡΥΚΙΟΣ**: Ναι είμαι κατά. Γιατί κόβεις το γλωσσόφιλο το αντρικό και δεν κόβεις όλα τα πουταναριά που τα έχεις μαζεμένα απ τις 6 η ώρα στις ταινίες κ στις σειρές. Γιατί εμένα η κόρη μου να γίνει πουτάνα; Να έρχεται απ το σχολείο και να βλέπει τα πουταναριά όλα;

**ΣΤΑΥΡΟΠΟΥΛΟΣ**: Δεν απαντάς, δεν έχεις επιχειρήματα, συνθήματα λες

**ΒΕΡΥΚΙΟ**Σ: Δεν απαντάω; Δηλαδή να την κάνουμε την κόρη μου, να την κάνουμε πουτάνα.

**ΣΤΑΥΡΟΠΟΥΛΟΣ**: Μιλάς άσχημα

**ΒΕΡΥΚΙΟΣ**: Το γιο άμα θέλει να έχει γλωσσόφιλο γιατί να μην έχει;

**ΣΤΑΥΡΟΠΟΥΛΟΣ**: Οκ εγώ φταίω που πιάνω αυτές τις κουβέντες. Έχεις επιχειρηματολογία;

**ΒΕΡΥΚΙΟΣ**: Ο κ. Σπυρόπουλος έχει δει τι ταινίες παίζονται, τι μπούτια βγαίνουν, τι γλωσσόφιλα πέφτουν ετερόφυλων μέσα στο απόγευμα στην τηλεόραση την κρατική;

**ΣΤΑΥΡΟΠΟΥΛΟΣ**: Με κίνδυνο να παρεξηγηθώ από χιλιάδες φίλους οι οποίοι θα πουν ‘’ρε Σταυρόπουλε δεν το περιμέναμε από σένα’’, σας λέω είμαι υπερ του κοψίματος αυτής της σκηνής.

**ΒΕΡΥΚΙΟΣ**: Άσε μας ρε Σταυρόπουλε πρωί-πρωί

**ΣΤΑΥΡΟΠΟΥΛΟΣ**: Και σας ξαναλέω όσο κι αν ο Βερύκιος δίπλα με βρίζει γιατί δεν έχει επιχειρήματα και ξέρει μόνο να βρίζει

**ΒΕΡΥΚΙΟΣ**: Δεν έχω επιχείρημα; Σου λέω, σου φέρνω το μεγάλο θέμα

**ΣΤΑΥΡΟΠΟΥΛΟΣ**: Και ως πιο προχωρημένη σκέψη ναι δεν θέλω να γίνω Ολλανδία. Σέβομαι την κάθε σεξουαλική ιδιαιτερότητα και προτίμηση

**ΒΕΡΥΚΙΟΣ**: Δεν θέλεις να γίνεις Ολλανδία; Γιατί να γίνεις Ολλανδία, μπορείς να γίνεις; Μείνε με τον φοροφυγά …

**ΣΤΑΥΡΟΠΟΥΛΟΣ**: Δημάκο, με φοβίες και συνθήματα χωρίς επιχειρήματα..

**ΒΕΡΥΚΙΟΣ**: Άσε μας ρε Δημητράκη γίνε μάκαρος με την μπουράκλα μέσα στα κελιά να γυρνάς

**ΣΤΑΥΡΟΠΟΥΛΟΣ**: Αυτό τώρα είναι εκπομπή πρωινή και προσέγγιση σε ένα τόσο σοβαρό θέμα;

**ΒΕΡΥΚΙΟΣ**: Πολύ σοβαρό είναι το θέμα και λέω είναι υποκρισία και δική σου και του Σπυρόπουλου. Ο Σπυρόπουλος, όμως, πληρώνεται για να είναι υποκριτής της κρατικής τηλεοράσεως, εσύ;

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**10 ΙΟΥΝΙΟΥ 2013**

***Αναφορά στα πάρτι ομοφυλοφίλων στην Αθήνα στις 10 Ιουνίου 2013.   
Η εκπομπή τάσσεται υπέρ.   
Ο Δημήτρης Σταυρόπουλος τους δίνει “μπράβο” και ο Δήμος Βερύκιος συναινεί χαρακτηρίζοντας το “σοβαρό* θέμα*”!  
Στην συνέχεια της εκπομπής ο Σταυρόπουλος ενώ συμφωνεί βάζει και τις “κόκκινες γραμμές” του περί “ηθικής” και “αισθητικής”, αλλά ο Δήμος Βερύκιος είναι κάθετα αντίθετος.***

**ΣΤΑΥΡΟΠΟΥΛΟΣ**: Στην Αθήνα πάνω από 20 χιλιάδες γκέι κ λεσβίες συγκεντρώθηκαν στο κέντρο της πόλης σ ένα ακόμα πάρτι ομοφυλοφιλίας, εμφανίστηκε και η κα Λουκά κ πήγε να χαλάσει το πάρτι αλλά την έδιωξαν, δεν εμφανίστηκε ο Καμίνης και γι αυτό τον λόγο υπάρχει μια γκρίνια γιατί είναι η τρίτη φορά που ο Καμίνης δεν πάει. Αν ρωτάτε την γνώμη μου για όλα αυτά λέω ‘’ναι’’, η ανθρώπινη έκφραση στην κοινωνία είναι ελεύθερη. Επιτρέψτε μου, όμως, να βάζω κάπου κόκκινες γραμμές..που και στις δυο περιπτώσεις κόκκινες γραμμές δεν υπήρξαν και κυρίως δεν ξεπεράστηκαν από κανέναν. Από μένα τον Δημητράκη που λέω τα πράγματα με το όνομα τους και λέω ‘’μπράβο’’ και ‘’ναι’’. Ορίστε κύριε Βερύκιε πάμε στα σοβαρά.

**ΒΕΡΥΚΙΟΣ**: Γιατί αυτά που έλεγες δεν είναι σοβαρά;

**ΣΤΑΥΡΟΠΟΥΛΟΣ**: Νομίζω ναι.

**Δημήτρης Σταυρόπουλος**:

Είχαμε δυο εκδηλώσεις το σαββατοκύριακο, μια στην Αθήνα και μια στη Θεσσαλονίκη. Στη Θεσσαλονίκη αγόρια κ κορίτσια από οικολογικές οργανώσεις κυρίως βγήκαν γυμνά στην πόλη κ έκαναν μια βόλτα διεκδικώντας τους χώρους των πρώην στρατοπέδων κυρίως που υπάρχουν στην συμπρωτεύουσα να απελευθερωθούν και να γίνουν χώροι πρασίνου, αθλοπαιδιών, δημιουργικής δράσης και νομίζω ότι έχουν απόλυτο δίκιο. Υπάρχουν ελεύθεροι χώροι στη Θεσσαλονίκη, τους οποίους η γραφειοκρατία δεν απελευθερώνει προς όφελος της κοινωνίας..και η πιτσιρικαρία βγήκε και πολύ καλά έκανε κάνοντας ένα πάρτι στους δρόμους γυμνοί πάνω κάτω στην πόλη με πλάκα κλπ.

Στην Αθήνα πάνω από 20 χιλιάδες γκέι κ λεσβίες συγκεντρώθηκαν στο κέντρο της πόλης σε ένα ακόμα πάρτι ομοφυλοφιλίας, εμφανίστηκε και η κα Λουκά κ πήγε να χαλάσει το πάρτι αλλά την έδιωξαν, δεν εμφανίστηκε ο Καμίνης και γι αυτό τον λόγο υπάρχει μια γκρίνια γιατί είναι η Τρίτη φορά που ο Καμίνης δεν πάει. Αν ρωτάτε την γνώμη μου για όλα αυτά λέω ‘’ναι’’, λέω ‘’ναι’’, η ανθρώπινη έκφραση στην κοινωνία είναι ελεύθερη. Επιτρέψτε μου όμως να βάζω κάπου κόκκινες γραμμές..που και στις δυο περιπτώσεις κόκκινες γραμμές δεν υπήρξαν και κυρίως δεν ξεπεράστηκαν από κανέναν. Άρα λοιπόν ‘’ναι’’ σε τέτοιου είδους εκδηλώσεις, μπορεί ο καθένας να εκφράζεται, να απελευθερώνεται και όλοι εμείς είμαστε δίπλα του και σεβόμαστε αυτή του την απελευθέρωση και την χειροκροτούμε και την επικροτούμε και μπράβο του αρκεί κάποιες κόκκινες γραμμές που έχουν να κάνουν με την ηθική και την αισθητική να μην ξεπερνιόνται και καταλαβαίνετε τι εννοώ που σε καμία περίπτωση και στις δυο περιπτώσεις απ ότι είδα το Σαββατοκύριακο ακόμη και για τον πιο πουριτανό με υγρασία στο μυαλό δεν ξεπεράστηκαν. Άρα μπράβο στα παιδιά και στην Αθήνα και στη Θεσσαλονίκη που εκφράστηκαν έτσι όπως εκφράστηκαν και έδωσαν και μια νότα στην πόλη. Από μένα τον Δημητράκη που λέω τα πράγματα με το όνομα τους και λέω ‘’μπράβο’’ και ‘’ναι’’.

**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ**

**«ΟΙ ΑΝΤΙΘΕΤΟΙ»**

**14 ΙΑΝΟΥΑΡΙΟΥ 2014**

***Ο Δήμος Βερύκιος καλεί τον ΟΗΕ να παρέμβει υπέρ των δικαιωμάτων των ομοφυλοφίλων στην Νιγηρία!***

**ΣΤΑΥΡΟΠΟΥΛΟΣ**: Ο πρόεδρος της Νιγηρίας υπέγραψε χτες διάταγμα σύμφωνα με το οποίο η ομοφυλοφιλία θεωρείται στη Νιγηρία ποινικό αδίκημα και έχει ξεσηκώσει την παγκόσμια κοινή γνώμη εις βάρος του ενώ η κοινότητα των γκέι σκούζει και κράζει. 14 χρόνια φυλακή. Έχετε πάει στη Νιγηριανή φυλακή; Θες-δεν θες θα γίνεις γκέι εκεί μέσα. Και άντρας να μπεις θα βγεις γκέι.

**ΒΕΡΥΚΙΟΣ**: Δηλαδή εκεί δεν έχει στέκια φιλικά στους γκέι;

**ΣΤΑΥΡΟΠΟΥΛΟΣ**: Στη Νιγηρία; 14 χρόνια φυλακή. Ο πρόεδρος της Νιγηρίας το υπέγραψε. Απίστευτο. Τι γάμοι, τίποτα, άμα σε πιάσουν στο δρόμο να κρατάς στο χέρι μπαλόνι ..

**ΒΕΡΥΚΙΟΣ**: Και ο ΟΗΕ τι κάνει;

**ΣΤΑΥΡΟΠΟΥΛΟΣ**: Ναι έχει γίνει κόλαση.